ming030890/wiki-yue-high-quality huggingface dataset:
慕尼黑慘案

慕尼黑慘案（德文：Geiselnahme von München或Massaker von München）係喺1972年9月5號喺第二十屆夏季奧運會舉辦期間發生嘅一次恐怖事件，巴勒斯坦武裝組織黑色九月襲擊奧運村，劫持徂參加奧運會嘅以色列代表團。西德政府動用警察營救，但係喺營救過程中出現嚴重失誤，最後導致以色列代表團11人全部身亡。
事發後令奧組委緊急宣佈奧運暫停比賽成34個鐘。

過程
喺9月5號嘅凌晨，有8個巴勒斯坦恐怖分子闖入咗奧運村，佢哋係隸屬於「黑色九月」呢個組織。佢哋擄走咗以色列代表團嘅人質，要求以色列釋放234個巴勒斯坦囚犯同埋德國釋放兩個極左翼恐怖分子。
西德政府試過同佢哋傾，但係冇成功。最後，佢哋決定要武力解決。但係呢次行動做得好差，結果令到所有人質都死晒，仲有5個恐怖分子都畀人整死埋，另外3個就畀捉咗。
呢次事件令到成個世界都好震驚，大家都覺得奧運會嘅安全措施要加強。之後嘅奧運會，保安都變得好嚴密。呢次事件仲令到以色列同巴勒斯坦嘅矛盾更加深，以色列之後仲發動咗「上帝之怒」行動，要搵出同呢次恐怖襲擊有關嘅人，將佢殺死。
慕德皇后地

慕德皇后地（挪威文：Dronning Maud Land），又譯毛德皇后地，係南極洲一個區，喺西經20度到東經45度之間，約莫270萬平方公里大。呢笪地方由挪威探險家阿蒙森發現，用挪威皇后慕德皇后做地名。挪威話有主權管呢度，但畀《南極條約》凍結咗。
慕尼黑啤酒節

2015 年慕尼黑啤酒節一景；啲賓客一路聽音樂表演一路飲啤酒。
慕尼黑啤酒節（德文：Oktoberfest）係德國慕尼黑嘅一種傳統活動，每年都會响九月中至尾嗰陣搞，維持 16 至 18 日，而且每年都會吸引數以百萬計嘅人參與。出席嘅人會盡情噉飲啤酒，而且啤酒節現場仲會有機動遊戲同埋民俗音樂表演助興。
慕尼黑啤酒節源自 1810 年，到咗廿一世紀初經已係世上最大嘅啤酒節。
慕拉士大馬路

慕拉士大馬路（葡文：Avenida de Venceslau de Morais），係澳門花地瑪堂區一條馬路，由黑沙環馬路，去到漁翁街，長0.8公里。
慕尼黑機場

慕尼黑機場（IATA代碼：MUC；ICAO代碼：EDDM）係德國一個機場，喺慕尼黑。
慕德皇后

慕德皇后（挪威文：Dronning Maud，英文：Queen Maud，1869年11月26號—1938年11月20號），又譯毛德皇后，係挪威國王哈康七世個老婆，英王愛德華七世同亞歷珊卓皇后個細女。
佢係哈康七世個表姐。兩個人得一個仔，叫亞歷山大，後嚟改名叫奧拉夫。
慕德里司

慕德里司係清朝嗰時廣州番禺縣下轄嘅四個巡檢司之一。
愛瑪史東

艾美莉 珍 史東（Emily Jean Stone，1988年11月6號—），更為人熟識嘅名係愛瑪史東（Emma Stone），係瑞典裔美國演員。
史東參加過 FOX 嘅電視劇集 Drive 演出，之後演過幾部電影，其中2009年驚嚇喜劇片《喪屍樂園》（Zombieland）同2010年嘅青春喜劇片《緋聞教主》（Easy A）做主角，憑《緋聞教主》後獲提名為金球獎音樂及喜劇類電影嘅最佳女主角。亦開始做配音，亦演過幾部叫好又叫坐嘅電影。2012年演嘅《蜘蛛俠：驚世現新》，做女主角關史黛西。2015年演《飛鳥俠》後獲奧斯卡最佳女配角提名，2016年憑《星聲夢裡人》（La La Land）得 Volpi Cup 最佳女主角。
愛生事家庭

《愛生事家庭》（英文：Class of '93）係香港無綫電視嘅處境劇集，由溫兆倫、溫碧霞、夏雨、陳敏兒、韓馬利、蔡國權、劉江、張沅薇、黎彼得、許秋怡主演，監製梁家樹。套劇緊接處境劇《卡拉屋企》喺1992年11月23號到1993年5月7號首播，總共117集，跟住畀另一套處境劇《開心華之里》接替。
愛登士家庭

愛登士家庭（粵拼：oi3 dang1 si6 ga1 ting4，英文：The Addams Family）係一個嚟自虛構故事入面嘅家庭成員，由美國漫畫家查理斯·亞當斯（Charles Addams）首創。愛登士早年曾經同佢嘅朋友雷伊·布拉德布利（Ray Bradbury）共同創作。喺一次訪談入面，布拉德布利談及由於搵唔到願意合作嘅出版商，兩人於是進行個別獨立創作，佢首創艾略特一族（the Elliott Family）而亞當斯就發明咗愛登士家庭（the Addams family）。
愛登士家庭係美國典型家庭嘅倒置諧仿；一個古怪，恐怖又有錢嘅家族，佢哋唔介意其他人對佢哋嘅睇法。呢家人最初喺一部單回漫畫現身，出版負責係由紐約客由1938年連載到1988年亞當斯去世為止。之後，呢部作品藉由電視、電影或者視像遊戲等媒介表現出來。

主要角色
哥梅茲（Gomez Alonzo Addams；全名：哥梅茲・阿隆索・愛登士，姓「阿隆索・愛登士」）係劇中男主人，祖籍卡斯提亞；鍾意食雪茄、玩火車模型，有律師資格但係冇執業，屋企有錢，所以唔太在意錢方面嘅事，亦非常慷慨，熱心公益。周不時會同佢老婆梅蒂絲講少少西班牙文。
梅蒂絲（Morticia Addams；梅蒂絲・愛登士；冠夫姓前娘家姓Frump，Morticia個名接近英文嘅mortician，意思係仵工）係劇中女主人，哥梅茲嘅老婆。佢面青口唇白，擁有一頭長長嘅頭髮。冰冷嘅外表背後實際上係一個對家人好溫柔慈祥嘅好老婆、好老母。一講法文就會搞到佢老公好興奮咁拎住佢隻手嚟錫。
溫絲黛（Wednesday Friday Addams；溫絲黛・愛登士）係哥梅茲同梅蒂絲所生嘅大女（有啲劇中，佢可能會係妹妹）。溫絲黛取名Wednesday有「星期三」嘅意思，係佢老母引用一首英國童謠《Monday's Child》中嘅一段「Wednesday's child is full of woe」，意思指「星期三出世嘅細路滿載憂愁」。紮孖辮打扮嘅佢，對顏色過敏，所以只會著黑白色嘅衫。識玩大提琴，最鐘意蜘蛛同虐待佢細佬。佢好叻，好聰明，但係因為行為問題，冇間學校讀得耐。
帕斯利（Pugsley Addams；帕斯利・愛登士）係溫絲黛細佬（有啲劇中，佢可能會係哥哥），造型一般都係著橫間衫同短褲。鍾意喺斷頭台玩，又鍾意俾佢家姐同佢玩坐水凳。
肥斯特叔叔（Uncle Fester）係哥梅茲哥哥，佢係一個光頭、寒背、眼袋好大、著住大褸嘅叔叔。佢可以自己發電，用嘴唇含住燈膽就會著燈。
阿手（Thing）係一隻自己識行識走、識諗嘢、識用唔同方法同人溝通嘅手，例如摩斯碼、拍手指。
路奇（Lurch）係愛登士家庭嘅管家，有成兩米幾高。
嫲嫲（Grandmama Addams）

其他角色
Pubert Addams，1993年電影中出現嘅BB仔，係溫絲黛同帕斯利嘅細佬。
Itt表哥（Cousin Itt）全身都被長長頭髮遮住但又戴住副眼鏡，觀眾同一般人只會聽啲都叫吱吱聲講嘢，佢嘅說話只有家庭成員先聽得明。
愛的世界

愛的世界（英文：The Story Of My Son）係1990年上映嘅港產片，由杜琪峯執導，劉松仁、吳孟達、劉兆銘、李司棋主演，童星黃坤玄同鄭柏林憑住呢套片獲得35屆亞太影展最佳童星獎。

劇情簡介
李子良（劉松仁 飾）個老婆過身之後，撫養兩個細路嘅巨大責任落咗喺佢身上，之前老婆嘅龐大嘅醫療費用，屋企已經一身債，迫於無奈之下李子良要向大耳窿借錢。等緊佢嘅結局只有一個，就係利息不斷噉增加，最終無法償還，與此同時，李子良同兩個仔之間嘅關係亦越嚟越差。
外公喺外地趕嚟，知道咗屋企所發生嘅一切，佢毅然決定幫助李子良還債。不過，貴利公司並冇就噉放過李子良，反而變本加厲，將佢同事嘅債務夾硬加落佢度。李子良決定帶住兩個仔遠走高飛，點知大仔為咗攞返阿爸心愛嘅手錶就出咗事，導致細仔俾人綁架，情況一度陷入危機。
愛異想

《愛異想》係臺灣歌手郭采潔嘅第二張國語專輯。
扶輪公園營地

扶輪公園營地，香港營地之一，專畀露營，喺荃錦坳南便，荃錦公路大帽山路交界，英文叫Rotary Park Campsite。屬大帽山郊野公園，行政上歸荃灣區。營地屬小型，有營位少過二十。水源取自水喉。歸漁農自然護理署管。
營地就近有遠足研習徑，有大帽山家樂徑。麥理浩徑第八段同第九段，喺佢以北交界。再遠有荃錦自然教育徑。
營飲食有燒烤爐、檯櫈。另有污水穴。有廁所。
扶蘇

扶蘇（粵拼：fu4 sou1，？—前210年），係秦始皇個大仔。
前212年，扶蘇因為勸始皇唔好坑儒，激嬲咗始皇，就派扶蘇去蒙恬度監軍。
喺前210年秦始皇駕崩之後，趙高同李斯等人假傳聖旨叫扶蘇自殺，改立公子胡亥做皇帝，呢件事嗌做沙丘之變。
扶風

扶風係中國陝西寶雞一個縣，總面積751平方公里，人口46萬。
扶餘

扶餘（粵拼：fu4 jyu4）係中國東北嘅古國，前239年立國，494年亡國，併咗入高句麗。
呢篇扶餘係關於國嘅楔位文章，重未寫完嘅。麻煩你幫手充實佢。
扶氏

扶（粵拼：fu4）係唐人姓氏，喺《百家姓》裏頭排第299位。
呢篇扶氏係同姓氏有關嘅楔位文章，重未寫完嘅。麻煩你幫手充實佢。
扶溝

扶溝係中國河南周口一個縣，總面積1163平方公里，人口71萬。
扶箕

呂祖。全真教常用扶箕
扶箕，占卜一種，乩一種，至初用箕而名。有疑事，請上一人身，問鬼問仙問神明，求未知，借箕筆寫沙，用草書寫，另一人解寫筆錄。宗教之內，就同神明傳達方式。大宋到大清都非常流行，流行讀書人間，記錄非常之多。
變化形式好多。至初請神上身用箕插箸當筆，喺沙上推搖生字跡，從而由字判斷出仙機。咁推斷南北朝就有。
另有紫姑傳說，出自六朝。然而大唐開始變成請紫姑卜占。坊間婦人喺廁前，喺豬欄前，設壇請紫姑，紫姑偶像會郁會動，定橫躺唔郁來判斷。有啲又有射鈎，有啲就有糞箕推圖。
大宋科舉盛，問紫姑占卜就有好多，然而婦人方式已唔能滿足讀書人，有啲請鬼上身，琴棋書畫乜都曉，依啲叫唔叫得扶箕。
後尾紫姑同扶箕合流，變得定形，亦唔用箕，就改為丫形筆。箕乩同音，大明開始寫扶乩，史料有話連皇帝都用。大清時科舉問試題又有，做官就問前程，大小事問都問卜。出名如葉名琛，英法聯軍攻打廣州，親自扶箕問卜呂洞賓，問出十五日無事，乜都唔做，結果戰敗被俘。扶箕至常見有詩文，甚至有勸世文寫成書，有少量繪畫，要睇在場人曉乜。扶箕一直流行到民國，無晒科舉讀書人而沒落，在場人唔曉詩文就無得搞。
扶箕好多喺廟，然屋企一樣可以設壇。
請紫姑叫卜紫姑。事實唔一定紫姑，各家仙人都有，叫請仙。記載有好多，請到唔同鬼，各有會講自己來歷。有啲請特定神祇，如呂祖，如關帝等。有一種請到鸞，因而叫扶鸞。因而又有叫揮鸞、飛鸞、拜鸞。用筆寫，又叫降筆。用架，叫架乩。
扶手

扶手係欄河嘅一種，通常設喺樓梯同斜路，方便人扶住行上行落。
扶手電梯嘅扶手會隨住梯級郁動，企喺上面嘅人緊握扶手就可以安全上落。
整數

整數係自然數(1、2、3...)、佢哋嘅負值(-1、-2、-3...)同埋0嘅統稱，係實數嘅一類。整數有無限個，向數線正負兩邊延伸。整數喺集合入面會用或者粗體Z字來表示。喺加、減同埋乘法入面。整數集附上加法同乘法係一個環，即係任何一個整數加、減或者乘另一個整數，個結果都會係整數。

環論
同自然數一樣，整數喺加法同乘法之下係封閉嘅，亦即係話，整數加整數、整數乘整數都依然係整數。但係，由於整數包含埋負數同埋0，整數喺減法之下都係封閉嘅，呢點同自然數唔同。總括嚟講，即係話整數係一個環。

離散拓撲
如果考慮整數作爲實數嘅子集嘅話，假設喺實數上面用歐幾里得拓撲結構，咁整數得到嘅子集拓撲就係離散拓撲，因爲喺實數入面，對任何整數，都係一個開集，而呢個開集同整數嘅交集係裝住嘅單元素集，即係。咁根據子集拓撲嘅定義，喺整數繼承到嘅子集拓撲結構入面，所有單元素集都係開集，咁嘅話就代表呢個拓撲係離散拓撲。
離散拓撲係一種好特別嘅拓撲結構，其中一個性質係，任何拓撲空間打去離散拓撲空間嘅連續函數都一定係局部常數函數。呢個性質可以用嚟證明好多嘢，其中一個例子係可以用嚟證明卷繞數（英文：Winding number）係定義良好嘅。

Zariski拓撲
由於整數有一個環結構，佢上面另一種常用嘅拓撲結構就係Zariski拓撲。根據定義，Zariski拓撲係以質理想作爲閉集生成嘅拓撲，呢種拓撲結構喺代數數論同埋代數幾何入面好常用。
整數數列線上大全

整數數列線上大全（英文：On-Line Encyclopedia of Integer Sequences，縮寫：OEIS）係一個網上可搜索嘅整數數列資料庫。佢係數學上嘅重要資源，因為每篇文章都記錄咗一個整數數列嘅頭幾個項、關鍵字同埋鏈結等。截至2015年2月，OEIS已經有超過250,000個數列。

歷史
尼爾·斯洛恩喺1960年代中開始搜集整數數列，嚟幫助佢喺組合數學上嘅工作。佢兩度將佢嘅部分成果印刷成書：
The Encyclopedia of Integer Sequences（1995年，ISBN 0-12-558630-2）
My Favorite Integer Sequences（1999年，Template:Arxiv）
The On-Line Encyclopedia of Integer Sequences（2003年，Notices of the American Mathematical Society 50 (8): 912–915）
呢幾本書得到好大回響，隨之而嚟係唔少數學家都提供咗數量可觀嘅新數列。呢啲資料多到再冇辦法以書籍形式管理，當資料庫達16,000篇時，斯洛恩決定將佢放上網，首先係1995年嘅電子郵件服務，一年後成為網站服務。呢個資料庫以每年增加一萬篇嘅速度成長。
斯洛恩辦咗Journal of Integer Sequences，作為資料庫嘅衍生工作。
喺整數數列線上大全上，第一篇係「Number of groups of order n」（OEIS數列A000001）。
整合開發環境

整合開發環境（英文：integrated development environment，IDE），又叫綜合開發環境，係指設計嚟係要俾做電腦相關工作嘅人攞佢嚟開發軟件嘅應用程式。
一般嚟講，一隻 IDE 會有返個圖像用家介面，將啲重要嘅資訊（例如係每個變數嘅值）清楚噉顯示嗮畀用家睇，而且基本上會有齊嗮寫程式架生嗰啲主要功能，包括 debugger、手稿語言同埋源碼編輯器... 等等，令用家有得一站式噉做嗮開發軟件要做嗰啲工作，唔使整整吓轉去第隻軟件度。
例子可以睇吓 Unity 等嘅遊戲引擎。遊戲引擎係設計嚟俾人開發電子遊戲嘅 IDE，會有齊嗮啲畀人用嚟開發遊戲用嘅配套，包括係電子遊戲成日用嗰啲聲效、圖像技術同物理模擬，而且仲會將呢啲嘢擺喺個圖像用家介面當中，（例如）隻 IDE 有若干個視窗，一個視窗顯示手上有嘅檔案、下一個視窗顯示隻遊戲個虛擬世界、下一個視窗用文字型式列出個世界有嘅物件同每件物件嘅名... 呀噉。
整容

整容（英文：plastic surgery），係指透過手術去改變自己嘅身體外觀。整容通常整塊面，包括割雙眼皮、墊下巴、隆鼻、嫩唇等等，亦有啲係整其他部位，包括隆胸、隆臀等等。通常目的就係想自己望落去好睇啲，或者係想接近當其時「靚」嘅標準同埋潮流。
整容有兩種方法，第一係注射，即係打啲有美容或保養效果嘅嘢落人體度，例如肉毒桿菌、膠原蛋白、透明質酸等，目的通常係減少皺紋、增加肌膚彈性。第二係光療，透過光熱效應嚟達到除皺、淡斑嘅效果，通常嘅方式有脈衝光、染料雷射、二極體雷射、飛梭雷射等等。
依家整容唔單止係女仔專利，有時男仔都會走去整容。而整容亦有好多風險，例如有機會生癌、留疤痕、令身體組織受損等等。
整數過溢

整數過溢（英文：integer overflow）係電腦運算上會遇到嘅一種問題，指要處理嘅數值大得滯或者細得滯，搞到部電腦表示唔到佢。例如部電腦用咗 16 個位元嚟記住一個數，即係話個數如果正整數，最多淨係可以有  咁大，而如果計計吓數個數變成大過呢個值，就係整數過溢。
廣州法國國際學校

（法文：École Française Internationale de Canton）係中國廣東省廣州市嘅一間外國人學校，喺1997年成立，位置喺白雲區金沙洲嘅中糧萬科·金域藍灣樓盤入面。呢間學校既係一間國際學校，又係中小學、幼稚園配套嘅學校。
學校喺2016年9月由天河區嘅僑鑫·匯景新城搬到現址。2010年之前就用過越秀區二沙島金亞花園校區辦學。
廣州民國日報

廣州民國日報係係中國國民黨喺廣州嘅機關報。喺1923年6月創辦，1936年改組。改組後於1937年後以《中山日報》繼續發行，1948年8月停刊。
廣州機場高速公路

（中國高速公路代碼：粵高速S41）係中國廣東省廣州市嘅一條高速公路，喺白雲區同花都區入面。而機場北嗰橛屬大廣高速（中國高速公路代碼：G45）同珠江三角洲環線高速（中國高速公路代碼：G94）嘅一部分。

工程
呢條高速公路喺1998年11月28號開始喐手起，一直到2001年10月26號先至搞掂，喺2002年1月1號正式開始通車。
白雲機場⇄花山：喺2002年11月15號開始喐手起，一直到2004年3月18號先至搞掂，喺2004年3月25號正式開始通車。
花山⇄北興：喺2005年2月中旬開始喐手起，一直到2006年3月底先至搞掂，喺2007年2月1號正式開始通車。
打假波

打假波，即打波嘅人靜雞雞用矛招（例如放水）控制比賽結果。違反體育精神同職業道德。
打假波目的可能係因為收咗人錢。
打剌告卑

打剌告卑（英文Maputo Bay；葡文Baía de Maputo；舊時英文Delagoa Bay；葡文Baía da Lagoa）係莫三鼻給一城，亦係一埠。佢對印度洋，有個又長又窄嘅灣，長九十千米，闊卅二千米，介乎南緯廿五度四十分，到廿六度二十分之間。
打剌告卑葡文Baía da Lagoa，係塘之灣咁解。
打仗理由

打仗理由（casus belli）係指聲稱有權開戰嘅理由，不論係真定係假。打仗係紛爭嘅一種，就算係硬搶都要有個理由去拗。中國古代打仗都要求出師有名。

正義仗
内文：正義仗
亞里士多德、西塞羅同埋聖奧古斯丁就有提出正義仗嘅觀念，一般認為打仗係最後嘅選擇，而且需要打仗理由。有時為咗證明打仗係迫於無奈，政府喺訂立外交政策時要確立戰爭條件，為可能打仗做準備，一旦到咗就宣佈打仗理由說服其他政權。
基於自身利益，多數人都會唔講理由而好自然咁抗拒打仗嘅，而且冇人想不明不白死喺戰場，無論係進攻定係防守都一樣。畀個理由嘅目的有時唔係說服其他政府，而係說服民眾，令佢哋冇咁抗拒打仗同徵兵，例如納粹德國嘅教育主張民族統一最重要，不惜要人民犧牲都要侵略捷克，利用社會價值內化加強打仗理由嘅說服力。
好多時作為宣傳戰，宣稱嘅打仗理由唔一定係真，因為合乎道德嘅打仗理由未必夠渲染力，而夠渲染力嘅打仗理由亦唔一定合乎道德。

聯合國
聯合國憲章大大限制會員國可以用嘅打仗理由嘅範圍，主要指防止侵略同埋聯合國行動。另外，聯合國亦保留權力向非會員國嘅侵略行為作出制裁同干預，因此，打仗理由喺現代社會係好重要。

流行文化
喺電腦遊戲 Europa Universalis 同埋佢嘅續集，喺無指定打仗理由下開戰會令社會穩定度下降，導致國家容易動亂同稅收減少。呢個特徵喺其他電腦遊戲唔常見，例如三國志系列唔使講就可以開拖，就算要正式宣戰嘅電腦遊戲，正式宣戰嘅代價都好細。
打印伺服器

打印伺服器係管理網絡打印機嘅伺服器，畀網絡入面嘅電腦共用打印機。
打仗原則

打仗原則（粵拼：daa2 zoeng3 jyun4 zat1；英文：principles of war）係指一套套教人點樣行軍打仗嘅法則。

重要概念
睇埋：軍事戰略
到咗廿一世紀初，並冇一套全人類統一嘅打仗原則，而係世界各國各有自己嘅軍事傳統。不過有一啲戰略概念係世界各國嘅打仗原則普遍都會考慮嘅：
目的（goal）：每一場軍事行動都要係為咗某個清楚界定咗、而且有可能達到嘅意圖而做嘅；打仗最主要嘅目的係要令到敵人（因為部隊傷亡或者士氣低落等嘅原因）無力還擊，而喺達到呢個終極目的嘅中途，一隊軍隊要達到好多細啲嘅目的－例如「攻下呢個據點」同「確保呢隊部隊得到充足嘅物資」呀噉。
攻擊（offense）：攻擊喺軍事戰略上係軍事行動一種，指派出自己部隊，為嘅係要達到「拿下敵人嘅陣地」等嘅軍事目的；攻擊可以好有用，例如如果一隊軍隊能夠進攻佔領敵軍嘅一個重要港口，就有可能做到局部切斷敵軍嘅物資供應嘅效果，令敵軍嘅行動嚴重受阻。唔同嘅打仗原則對「攻擊要點樣使用」呢一點有唔同嘅見解。
集中火力（force concentration）：軍事戰略上一般認為，「優勢」會隨「人數」嘅二次方增長，即係話四個打兩個嘅優勢（）超過三個打兩個（）嘅兩倍，所以集結一大隊人進行軍事行動會令嗰場軍事行動嘅贏面激增；因為噉，打仗原則一般會思考「喺乜嘢情況下要用集中火力呢一張皇牌」嘅問題。
軍隊經濟（economy of force）：打仗一定要作出資源分配方面嘅考量；打仗係一樣好花人力物力嘅嘢，最簡單嘅例子係，啲士兵都要食嘢先有力打仗，所以一隊軍隊實要監察住自己嘅糧食供應，仲有要諗點樣安排糧食運輸先可以確保糧食能夠有效率噉運去前線部隊嗰度；「軍隊經濟」就係指打仗嘅經濟學－思考自己嘅軍隊當中有邊啲重要嘅資源，以及呢啲資源要點樣分配。
間接行動（indirect approach）：指軍事行動最好係沿會遇到最少障礙嘅路線進行，噉先可以節時省力，例如假如有兩條進攻路線都可以幫自己部隊到達某個目的地，就應該揀行冇咁嘥力嘥時間（遇到敵人嘅機會率比較低、冇咁崎嶇）嗰條。
統一指揮原則（unity of command）：指任何一個軍事目的都要有一個中央指揮官；一隊典型嘅軍隊會分階級，每一場軍事行動都會由某一個人負責指揮，而軍隊整體都會有一個人做指揮（例如係將軍，不過唔同國家嘅軍隊分階方法都唔同），一班受指揮嘅人冚唪唥都要向指揮官報告自己做嘅嘢，而指揮官就要負責睇實每一個人或者一隊人做緊啲乜，並且作出適當嘅應變同俾出適當嘅命令。一般認為，跟從統一指揮原則嘅軍隊先至會有效率。
簡單（simplicity）：指一個戰略計劃要盡可能簡單，唔好有啲不必要嘅複雜性；複雜得滯嘅戰略計劃往往會喺執行上容易出問題，例如係啲士兵覺得個計劃難明，或者對個計劃有誤解搞到中途出錯呀噉。
... 等等。除咗喺打仗嗰陣有用，呢啲打仗原則有好多都可以應用落去軍事以外嘅場合嗰度，例如喺策略管理上都有討論，一間公司嘅管理者可以將市場佔有率想像成領土，思考集中火力相關原則嘅使用同埋喺乜嘢時候要集中火力攻打自己嘅目標市場。
一位美國空軍嘅後勤人員喺度打點啲醫療物資嘅運送。一位美國空軍嘅後勤人員喺度打點啲醫療物資嘅運送。 窩打老戰役其中一場戰鬥嘅地圖；幅圖描述唔同軍隊嘅人馬分別嘅移動。窩打老戰役其中一場戰鬥嘅地圖；幅圖描述唔同軍隊嘅人馬分別嘅移動。 喺二戰俾斯麥海海戰重挫日軍嘅佐治·肯尼將軍；佢係嗰場戰事嘅美軍指揮官。喺二戰俾斯麥海海戰重挫日軍嘅佐治·肯尼將軍；佢係嗰場戰事嘅美軍指揮官。
打包

打包係食肆入面客人帶走食唔曬嘅嘢食嘅行為。唔同食肆都對打包有唔同規矩，譬如有啲食肆會為打包用嘅盒同袋額外收錢。喺自助餐同食嘢放題呢類唔係按嘢食份量收錢嘅形式，都唔會畀客人打包。
打冷震

打冷震，亦寫做打冷顫，係人同其他溫血動物嘅身體無端端自己曉震嘅現象，通常都係因為天氣凍而自動出現嘅反射動作，但亦有其他原因可以引起，譬如嚇親或者病咗。
徐朝清

徐朝清（—2012年10月30號）係重慶江津區一女，同老公劉國江係傳奇愛情故事「天梯」嘅主人翁。
徐朝清大劉國江十年，兩人相戀時，徐朝清係寡婦，而劉國江就廿歲出頭。1956年，為咗避開世俗嘅非議，兩人避居深山。為咗方便老婆出行，劉國江花咗半個世紀時間，喺懸崖峭壁上面獨自為老婆由山頂直達山底鑿咗6,000幾級石梯。
2007年，劉國江死，徐朝清先至搬落山同個仔住。2012年10月30號，徐朝清死，葬禮11月4號舉行。
徐朝清兩公婆嘅愛情故事被改編為電影《愛情天梯》同埋電視劇《天梯》。重慶市喺徐朝清死後重規劃打造「愛情天梯」風景區。
徐柳仙

徐柳仙（1917年—1985年8月2號），原名徐振坤，係香港粵曲女伶，祖籍廣東南海西樵，喺香港出世。
1963年成立香港粵曲歌劇學院。
徐東賢

徐東賢，係大韓民國嘅一個男藝人同埋歌手。
徐智英

徐智英，係大韓民國嘅一個女藝人同埋歌手。
徐有潔

徐有潔（英文：Sandra Hsu Yu-chieh，1981年3月2號—），藝名小斯，臺灣音樂家、教育家、翻譯家，妮可醬團長、主唱，曾經做過中華民國陸委會（中文：陸委會）、交通部（中文：中華民國交通部）口譯官、臺北流行音樂中心（中文：臺北流行音樂中心）發言人，而家係滾石電音旗下藝人、AmazingTalker英文老師、《驚奇玩起來》主持。

生平
徐有潔喺臺中市出世，畢業喺臺中女中（中文：臺中女中）、東海大學外文系同巴斯大學口筆譯研究所。
2002年，徐有潔以交換生身份喺麻省大學阿默斯特分校（英文：University of Massachusetts Amherst）度讀書。
2009年，徐有潔喺中華民國陸委會（中文：中華民國陸委會）度做政策口筆譯官。
2011年，徐有潔以踢館者身份參加《超級偶像5（中文：超級偶像5）》選秀，不過得第八名輸咗。
2013年，徐有潔喺銘傳大學（中文：銘傳大學）國際學院、逢甲大學度教書。
2015年，徐有潔喺中華民國交通部部長（中文：中華民國交通部部長）度做專任口譯官。
2024年，徐有潔喺TVBS歡樂台（中文：TVBS歡樂台）益智綜藝節目《拜託ATM》度做主持。
徐松根

徐松根（1883年—1911年）係黃花崗七十二烈士之一，祖籍廣東花縣。
徐林倩麗

徐林倩麗（Judy Tsui，或叫做林倩麗，部分場合無冠夫姓），香港會計界、高等教育界人士，曾經做過香港理工大學副校長(國際事務及行政教育)，但因為隱瞞校外收入而被解僱，2015年起擔任武漢學院校董。

早年生涯
佢1978年喺加拿大英屬哥倫比亞大學畢業，1987年英國倫敦政治經濟學院研究生畢業，1994年香港中文大學會計學博士畢業。

高等教育界服務經歷
佢曾經係香港城市大學會計系系主任，直到2002年轉投香港理工大學。

理工大學期間（2002-2014年）
佢2002～2010年擔任香港理工大學商學院院長，並且喺2010～2014年間擔任香港理工大學副校長。喺2012年10月理大校內審計報告入面，提到徐林倩麗涉嫌漏報佢自己喺中華電力同深圳萬科企業獨立非執行董事所獲得過百萬嘅袍金，之後理大成立獨立調查小組跟進，直到2014年初宣布解僱徐林倩麗，由副校長楊偉雄暫時負責佢本來嘅職務。當時，徐林倩麗就話報告有問題，2013年3月已經投訴，但理工大學就喺未有結果嘅時候解僱佢，形容程序黑箱作業。

政治經歷
喺2011年香港選舉委員會界別分組選舉，佢喺會計界參選，亦係名單「A16聯盟」嘅成員之一。名單被指屬於「唐英年陣營」，但當時佢哋就否認說法。
朱古力咖啡豆

呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。朱古力咖啡豆
朱古力咖啡豆（Chocolate-covered coffee bean）係種用朱古力味咖啡豆嘅零食。
朱古力啡

朱古力啡又叫朱古力色，係隻啡色，色水似牛奶朱古力。
朱古力奶

朱古力奶係一種可可味（朱古力味）嘅牛奶嘢飲，凍飲同熱飲都得。
朱古力布朗尼

朱古力布朗尼（Chocolate brownie），或者就咁叫布朗尼，係種美國嘅朱古力蛋糕，切成細細塊，口感似曲奇，入面有時會落合桃碎。
朱古力批

朱古力批（粵拼：zyu1 gu1 lik1 pai1，Choco pie），係款外層加咗朱古力嘅批，中間加咗啲棉花糖同蛋糕。
朱古力噴泉

朱古力噴泉係種整融朱古力嘅裝置，似個噴泉，但入面係朱古力漿。底下朱古力漿加熱後會泵上頂，再似瀑布流落嚟，可以點生果粒同棉花糖粒。
朱古力布甸

朱古力布甸係用朱古力整嘅布甸甜品，可以分做兩大類，一類先煮好再雪凍食，另一類好似蛋糕嘅整法要焗熱食。
朱古力火鍋

朱古力火鍋係用朱古力漿整嘅火鍋，似芝士火鍋，可以點生果粒同麵包粒。
方媛

方媛（Moka Fang，1987年7月6號—）係中國模特兒，安徽蕪湖南陵出世，上海出道，2012年喺香港出過寫真集，2015年做咗香港藝人郭富城唯一公開承認嘅女友，再喺2017年3月4號入紙註冊結婚，4月18號擺酒。
方媛曾經喺微博度宣稱佢生日係1988年6月11號，但傳媒發現結婚通知書寫嘅生日係1987年7月6號，即係之前對外報細咗一歲。通知書上面亦寫住佢同郭富城一齊住喺香港跑馬地大坑道，而佢填報嘅職業係時裝設計師。
方守賢

方守賢（1932年10月28號—2020年1月19號）係中華人民共和國加速器物理學家，中國科學院高能物理研究所研究員、前所長，北京正負電子對撞機國家實驗室主任，中國科學院數學物理學部主任。

生平
方守賢於1932年10月28號喺上海出世，祖籍安徽太平。1955年10月畢業於復旦大學。1979年6月22號加入中國共產黨。1991年當選為中國科學院學部委員（院士）。
2020年1月19號上晝9點31分，方守賢因病喺北京逝世，享年87歲。
方山

方山係中國山西呂梁一個縣，總面積1433平方公里，人口14萬。
方塊舞

有班人跳方塊舞。
方塊舞（square dance）係指四對拍檔各自企喺一個正方形空間嘅角嗰度，分別噉跳，跳嘅同時又一路四對一齊順時針或者逆時針移動，成對稱嘅美感。
方季韋

方季韋（粵拼：fong1 gwai3 wai5；英文：Amber Fang；1967年3月11號—），原名葉純華，係臺灣女歌手，喺臺北市萬華老街出世，讀龍山國中。從細隨師篤信佛教。高中就係學校風雲人物嘅方季韋喺1988年出道即刻喺歌壇紅咗。喺娛樂圈佢有軍中情人嘅稱號。
方士

方士（粵拼：fong1 si6），亦叫做道士（粵拼：dou6 si6）係古代煉丹之人。
方塊酥

方塊酥係台灣嘉義特色小食，用麵粉、牛油（或者豬油）、芝麻同糖焗成嘅酥餅，四四方方，口感鬆化。
方孝孺

方孝孺（1357年—1402年7月25號）係明代初年嘅文學家，浙江寧海人。佢係輔佐建文帝朱允炆嘅重臣。靖難之變之後，佢拒絕幫朱棣寫詔書，結果畀朱棣「誅十族」。
朱棣嘅謀士姚廣孝一早同朱棣講咗「城下之日，彼必不降，幸勿殺之。殺孝孺，天下讀書種子絕矣！」朱棣嗰陣都點頭應承咗，但係之後攻入南京之後都係殺咗方孝孺。
方容國

方容國（1990年3月31號—）係大韓民國嘅一個男藝人同歌手。
期貨

期貨係種金融衍生工具，買賣雙方要簽合約（期貨合約），合約寫明要喺指定時間之後用指定價錢去交收現貨，或者用到期日當日現貨價結算。
木下一

木下一（James Hajime Kinoshita），加拿大人，亦係香港畫則師。一九六〇年來香港，任職巴馬丹拿公司，曾設計好多香港屋宇。
佢喺美國麻省理工讀建築。設計有康樂大廈，即今怡和大廈，拆咗嘅希爾頓酒店，沙田穗禾苑，置地廣場，美國友邦保險大廈等。
朢

朢，月相至圓之時，亦寫望，亦即月滿、亦即月圓，當然亦有寫滿月、圓月、望月、盈月。地球夾喺月、日之間，成一直綫之時，日月赤經相反，相差西洋一百八十度。通常落喺黃曆每月十四日到十六日，大月就十六日為多，小月十五日為多，節慶為咗方便，多數揀十五日。依個時間，地球完全睇到日光正射月面，故此會寧舍圓。
之不過，地球會自轉，唔係道道地方都會睇到至圓一刻，皆因有一半地方，背住月光。由於日月相反位置，此刻，只有夜間先至見到月光。
月食亦只會喺朢之時出現，但唔會次次都有。日月雖則赤經相反，但赤緯未必相反。赤緯要近乎相反，月先至落喺地球個影入面，至有月食。
夜間，朢嘅月光照得充足，較平時光猛，生物亦會受影響。當日，日月兩邊引力拉址，潮汐兩次漲退都寧舍勁，是為大潮。水漲，海水推進陸地至深，水退，海水退得至落，更多海底露出水面，咁對潮間帶生物有影響。唔只海水，地球表面陸地，都有較微變化，只係無海水咁易察覺。都受唔少生物都會適應月光而行動，利用佢覓食同繁殖。生物行為變異，亦為人生出種種傳說。
西洋傳說以月圓會多啲情緒問題，甚至多精神病。月圓對人嘅影響仍然未有定論，唔似野生生物咁明顯。唐人對月圓等份外敏感，月圓喻為家人團圓之象，完整之象，圓滿之象。詩歌成日會有，李白「明月幾時有」，蘇軾「月有陰情圓缺」。月圓感覺，亦推而廣之，如圓夢，破鏡重圓。
月相變化，引起人對月崇拜，朢時就更之。唐人正月十五慶元宵，八月十五慶中秋，都係拜月嘅習俗。

文
周人重視月相，以佢來紀日。月圓嗰日就用朢字來記，後來亦寫做望。說文咁寫，「朢、月滿、與日相朢、以朝君也。从月从臣从𡈼。𡈼，朝廷也。」以及「望、出亡在外、望其還也。从亡、朢省聲。」雖然說文分開來解，認為朢先解月滿，本身兩個係同一個字，而朢再古老一啲，兩個右上都寫月。個月字後加。原本臣為直目，打直隻眼，而壬為連腳趾企高，加埋就係望高望遠嘅姿勢。
更早甲骨文已有寫朢，殷人有祭月。

天文
地球睇來，日月五星，都喺東方升起，西方落下。由於日月處於相反位置，就會有日落就月出，月落就日出。
以月齡而言，約喺十三日八到十五日八之間，平均就十四日八。故此約為整數，就黃曆十四日到十六日，平均喺十五日。
由於日嘅黃道平面，同月嘅白道平面，有西洋五度一四之別，故此月食並唔會次次朢都有。只有黃白相交嘅月節，先至會出現。地球大既半年會有一次，然而唔係次次月食時刻，道道地方都見到月。咁一處地方見到月食嘅機緣，就無半年一次咁多。日食前後嘅朢，約半個月左右，都易有月食，皆因日食出現喺塑，條件更加嚴苛。
期權

期權（options）係種金融衍生工具，當中買方可以喺特定日子之內賣方進行交易。期權嘅特點係買方初時要畀一個費用（權利金）賣方；係雙方釐定（傾好）所標定物品嘅價格後，期權嘅買方就有一個執行權去決定喺特定日子之內同唔同期權嘅賣方以履約價進行交易。如果買方決定行使呢個權利，賣方就有義務去進行呢個交易。否則，喺合約期滿咗之後，而買方又唔去行使呢個權利嘅話，呢個期權就會自動失效。
期權一般可以分為認買（Call Option）同埋認沽期權（Put Option）。看漲期權表示買方有權去以釐定價將標定物買入﹔由於呢份期權合約暗示買方睇好呢件標定物之後嘅價格，所以價格升得越高就對買方越有利。相反，看跌期權表示買方有權去以釐定價將標定物賣出；由於呢份期權合約暗示買方唔睇好呢件標定物之後嘅價格，所以價格跌得越多就對買方越有利。
基本上，期權嘅標定物可以係任何嘢；但係金融市場上一般比較常見嘅就有股票、外匯、利率等。如果買方可以喺限期之內任何時間行使權利，呢份期權就叫美式期權。如果買方只可以喺限期內行使權利，呢份期權就叫歐式期權。
目前世界上最大嘅期權交易所係芝加哥期權交易所（Chicago Board Options Exchange, CBOE）
木下正貴

木下正貴（1989年6月22號—）係日本足球員，司職守門員，效力過大阪飛腳，熊本羅亞素，甲府風林，及長野帕塞羅。
擒賊擒王

擒賊擒王係三十六計入面嘅第18個計策，歸類入攻戰計，內容係摧毀敵方主力，就可以瓦解敵方整體力量。
操控

《操控》（英語：CTRL）係新加坡新傳媒私人有限公司同哇哇映畫合作嘅都市懸疑劇。由陳泂江、雅慧領銜主演，並由許瑞奇（英文：Richie Koh）、陳楚寰同埋曾玟瑋聯合演出。
擔

擔，簡寫做担，或者叫石，係唐質量單位。

質量
以前一石重一百二十斤。講幾重時，大清時開始英文通常寫成 stone 或者 shek。
而家一擔重一百斤。講幾重時，英文通常寫成 picul 或者 tam。
原香港法例，1884年第廿二條，一擔係 1331⁄3 磅（lb. avoir），一石係160磅（lb. avoir）。家下香港法例定一担等於一百斤，即係 60.478982 千克。
擔保有限公司

擔保有限公司（英文：company limited by guarantee），又叫擔保公司或者保證公司（guarantee company），係有限公司一種，但係冇股份，所以亦冇股東，只有擔保人（有啲人會用 ｢股東｣ 字眼，其實係指擔保人），而擔保人要負嘅責任，係限於公司無法償還債務或者要清盤嗰陣，負起應承咗負責嘅資本額，叫擔保金（guaranteed amount），但係擔保金可能只係一個好細嘅金額。擔保有限公司係一種普通法嘅概念，有啲似大陸法系嘅基金會。
擔保有限公司通常係用來減低非牟利組織嘅風險，同時提高組織嘅公信力。爾啲公司可能係普通牟利公司特別為咗履行佢哋嘅企業社會責任而設立嘅子公司，亦可能係做一啲文化、科學、藝術、體育、宗教、教育、研究等等有關嘅嘢。

香港
睇埋：慈善團體
喺香港，部分免稅嘅慈善團體都係擔保有限公司，但係擔保有限公司同慈善團體係唔同概念，註冊做慈善團體要向稅務局申請。

海外
擔保有限公司通常都係非牟利，但亦有牟利嘅擔保有限公司，例如，世界四大會計師行嘅母公司（德勤、安永、畢馬威 同羅兵咸永道）全部都係擔保有限公司；保柏亦係擔保有限公司。
雖然係普通法嘅嘢，但係並唔係所有行普通法嘅地方都有擔保有限公司，例如，喺加拿大淨得亞省同斯高沙省有爾樣嘢（以前多啲，後來冇咗），大部分省份都冇。
另外，有啲地方可能有有股份嘅擔保有限公司，喺爾啲地方，冇股份擔保有限公司又叫純擔保公司[暫譯]（pure guarantee company），而有股份嘅擔保有限公司又叫混合式公司[暫譯]（hybrid company）。
操肌

操肌（Muscle building）係指各種鍛煉肌肉嘅方法，令肌肉更加強壯有力，通常用到力量訓練同無氧運動嘅運動方法，配合埋高蛋白質嘅膳食。
擎天半島

擎天半島係香港西九龍私人住宅屋苑，共5座，當中第一座高256.3米，有75層。屋苑2003年起好，響九龍站上蓋，有2,126個住宅單位。
維基同享有多媒體嘅嘢：Sorrento, Hong Kong
操兵地

操兵地（Parade Ground），卽係瑪利操兵地（Murray Parade Ground），亦有寫瑪琍操場、同近代寫嘅美利操場，係香港一地，喺中環政府山腳，皇后大道同花園道口。約莫係家下長江中心。笪地係舊時係睇操兵之用，卽係檢閱。笪地喺香港開埠之初就有。舊時亦有香港童子軍嘅活動，例如大會操咁。北面過皇后大道，有打波地。
笪地後呢做過希爾頓酒店，最後變成長江中心。
日本聖誕文化

日本人過聖誕節，可以追溯到16世紀基督教漂洋過海傳到咗日本，之後慢慢形成非常獨特嘅日式聖誕文化，例如係食肯德基。

起源
雖然當時政府唔容許人信奉基督教，但係有啲知識分子們，會私下聚集慶祝聖誕節。到咗明治時代後半，慶祝聖誕節嘅習俗就開始蔓延起來。去到日俄戰爭（1904-1905）嘅勝利戰勝，日本社會風氣一變，唔係基督徒的日本普通民眾，亦開始慶祝聖誕節[侵犯版權？]。

食肯德基嘅文化
喺基督教國家，聖誕節係食火雞，但來到日本就變咗食炸雞。喺日文入面「聖誕節」（クリスマス）同「炸雞」（フライドチキン），好容易令人聯想到日文嘅KFC（ケンタッキー）。另外，一啲喺日本嘅美國人，聖誕節搵唔到火雞，就會用肯德基嘅炸雞做替代品，呢種風氣越來越濃，肯德基喺日本就成為聖誕嘅主角。每年聖誕節前，唔單止要提前預約炸雞桶，平安夜仲要去排隊先買得到。而呢種文化，亦同時帶旺咗好多其他喺日本嘅炸雞店。
日本舊石器時代

日本舊石器時代係日本史上頭一個有人住嘅時代，由約莫公元前40,000年到前14,000年。嗰陣嘅人同其他舊石器時代嘅人一樣，都係識用石器。
日本網絡通財務

日本網絡通財務（Finance One）總公司係日本，係一間財務公司。日本網絡通財務2011年喺香港開辦，持放債人牌照，主要生意係做唔使擔保或抵押嘅網上私人貸款。

服務特徵
貸款過程網上進行，唔使去分行。
日本菜

日本菜，又叫日本料理（日文：日本料理(Nihon-ryōri)），係東亞島國日本嘅嘢飲嘢食。口語又講日式嘢食。
出名嘅日本嘢食包括：
壽司
烏冬
天婦羅
關東煮
壽喜燒
懷石料理（日文：懐石）
日本菜嘅特色同日本地理好有關係。因為日本係島國，所以傳統日本菜好多海鮮。日本同中原好近，所以歷史上，日本菜好受唐餐影響。好多常見嘅日本嘢食，例如拉麵、餃子，都係中國傳過去嘅。
大航海時代以來，日本同歐洲來往頻繁，所以日本菜又吸收咗歐洲菜嘅菜式，例如天婦羅係受歐洲炸嘢啟發出嚟嘅日本餸。

同廣東菜嘅對比
廣東菜同日本菜有頗大差異，但又有啲相似嘅地方。例如兩者都係多海鮮。
日本腔蝠魚

日本腔蝠魚（學名：Coelophrys bradburyae）係棘茄魚科腔蝠魚屬嘅其中一個種。
日本腦炎

日本腦炎（Japanese encephalitis），又叫流行性乙型腦炎，係腦炎嘅一種，因為畀日本腦炎病毒感染而引發。呢隻病首先喺19世紀嘅日本被發現，而家主要喺東亞同東南亞地區出現。
日本航空

日本航空（日文：日本航空株式会社）係日本嘅國家航空公司，寰宇一家成員，總部設響東京。
方浩良

方浩良，香港親中派政治人。

政治立場
佢嘅政治立場係親中派。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，方浩良曾經以工聯會名義參選地區直選（沙田北），攞到8692票，未能當選。
方潤華星

方潤華星（5198 Fongyunwah），即係小行星5198，係太陽系小行星帶嘅一粒小行星，喺1975年1月16號發現。
呢粒星個名係紀念香港生意人方潤華。
方濟各史葛基大橋

方濟各史葛基大橋（Francis Scott Key Bridge）係美國馬利蘭州巴爾的摩一座公路大橋，全長2.63公里，最大跨度366米，1977年3月23號通車。橋名係紀念美國國歌《星條旗》填詞人方濟各史葛基。2024年3月26號，大橋畀一架叫達利號嘅貨櫃船撞擊而冧咗。
方淑君

方淑君（英文：Katherine Fang），香港方肇周家族成員，肇豐針織第三代成員，香港建制派（商界親中派）政治人，方鏗嘅大女，妹夫係林詩鍵，細佬係方仁德。方淑君畢業於美國 Wellesley College。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
方添輝

方添輝，香港親中派政治人，香港再出發大聯盟發起人之一。
方浩源

方浩源，香港資深電影界人士，曾經攞過香港電影金像獎專業精神獎。
李心敏

李心敏（粵拼：lei5 sam1 man5；簡化字：李心敏；1950年9月20號—2018年3月3號）係中國大陸嘅男演員，山東蓬萊人。1980年出道，曾經表演過《新疆奇趣錄》而出名。之後重拍過《袁隆平》、《走西口》、《大宅門》、《射雕英雄傳》、《攤牌》、《十八個手印》呢啲劇集。期間佢拍過嘅《攤牌》同《十八個手印》呢兩部片攞過第5、9屆百合獎最佳男演員獎；亦攞埋第16屆大學生電影節最佳電視電影男演員獎。重喺2011年拍嘅電影——《老寨》攞過第28屆中國電影金雞獎最佳男配角獎提名，2013年亦攞過中國老齡事業發展基金會嘅最佳表演獎。
李心敏喺2018年3月3號5點25分因病喺北京死咗，終年67歲。
李心潔

李心潔（英文：Angelica Lee，1976年1月23號—）係馬來西亞籍演員，亦曾經做過歌手，老公係香港電影導演彭順。2002年李心潔憑恐怖片《見鬼》，攞到金馬獎、香港電影金像獎、香港電影金紫荊獎同華語電影傳媒大獎嘅「最佳女主角」。除咗電影，佢亦拍過幾套電視劇，包括香港電視網絡開台劇《選戰》做女主角葉晴。
李志豪

李志豪（Lee Chi Ho，1982年11月16號—）係香港足球員，司職右後衞、中堅、清道夫或者防守中場。
時辰

時辰係古時中國記低一日入面嘅時間嘅方法，用到十二個地支，將一日分做十二時辰。
到唐代開始，有風水佬將一個人出世嘅時辰八字嚟睇相，睇佢自身運程、同其他人嘅關係夾唔夾。
時間之父

時間之父（Father Time）係時間嘅人格化，時不時會同死亡嘅人格化一齊出現。
時鐘座

時鐘座（Horologium）係家下八十八西洋星座之一。佢響天球南部，佔天球面積249平方度。地球北半球來講，時鐘座係冬天嘅星座，即係冬夜會見到。肉眼可以睇到嘅星，約莫20粒到。有一到四等星2粒，即係有4等星2粒。
時鐘酒店

時鐘酒店係一啲段鐘頭收租金嘅出租房，佢叫自己做酒店，其實規模可大可小，又或者由日租酒店或者私人住宅轉營嘅賓館，由於香港地少人多，大部份人都同屋企人同住，所以情侶需要便宜又划算嘅親密時間一般會去到時鐘酒店入住。
嚮香港，時鐘酒店受香港法例《香港持牌酒店及賓館》監督同發牌照經營，同其它酒店一樣。時鐘酒店叫做純粹租房，因為時鐘酒店係唔可以提供小姐。至於顧客帶朋友嚟開房，只要畀錢就得。
經歷過Covid-19後，由於過夜旅客大減，大部分香港有星級酒店亦已經開始接受時段預訂模式，香港人亦開始由傳統時鐘酒店轉到星級酒店住宿，呢個新常態，令到屹立多年嘅老牌時鐘酒店維多利亞，百佳酒店亦開始出現倒閉現象。
李克勤我克勤

《李克勤我克勤》係香港男歌手李克勤嘅粵語專輯。喺2015年8月13號發行。
李光耀

李光耀（粵拼：lei5 gwong1 jiu6；英文：Lee Kuan Yew，1923年9月16號—2015年3月23號）係星加坡華人，祖籍廣東大埔（而家係廣東梅州同福建龍潭永定之間嘅山區）。星加坡獨立之後第一任總理，由1959年做到去1990年，又係執政人民行動黨嘅首任秘書長。之後退居二線，1990年到2004年期間就擔任「國務資政」，跟住做「內閣資政」，為佢個大仔、現任星加坡總理李顯龍提供意見，到2011年先完全退休。2015年3月23號因為嚴重肺炎喺醫院病死，終年91歲。

爭議
李光耀係個極具爭議且鐵腕嘅獨裁者，批評者認為佢令新加坡冇新聞自由，喺政治上亦唔民主，文化發展亦因政治需要而備受壓抑，反對派長期受打壓及迫害。李光耀掌權以嚟，引用殖民地時期制定嘅《內部安全法令》囚禁約2600名異己。前國會議員謝太寶甚至喺未經審判嘅情況下，被新加坡當局監禁同軟禁長達32年（監禁23年，軟禁9年）。

馬來西亞與印尼華人邊緣論
2006年9月15號，李光耀喺公共政策學院主辦嘅萊佛士論壇上，發表「馬來西亞與印尼政府有系統邊緣化華人」相關言論，引起同時鄰國馬來西亞同印尼嘅外交風波。李光耀喺論壇上提到，新加坡同印尼同埋馬來西亞嘅關係時，指印尼前總統優素福·哈比比曾經形容新加坡似俾綠色嘅海洋包圍嘅「小紅點」，而小紅點就係迫使新加坡，好似印尼國內嘅華人一樣，對佢言聽算從；跟住形容馬來西亞華人被有系統地邊緣化。言論引起馬印兩國政府強烈反應，馬來西亞同印尼兩國嘅政治人紛紛對此表示不滿，並要求新加坡對李光耀嘅言論作出解釋同道歉。馬來西亞前首相馬哈迪責備李光耀傲慢同唔尊重鄰國，並反擊話馬來西亞都可以質疑新加坡將當地馬來族邊緣化。印尼前總統哈比比指形容「小紅點」係激勵印尼青年向新加坡學習，但原意被歪曲。9月30號，李光耀為言論向馬來西亞首相阿布都拉·巴達威道歉，但冇收回言論。

要挾選民
1991年，工人黨提名嘅劉程強贏得后港選區嘅國會議席，後喺1997、2001同2006年三次大選中連任。後港嘅選民亦因此「付出代價」，自1990年代以嚟，后港地區存在組屋翻新滯後、公共交通規劃唔周全等問題，工人黨嘅支持者認為，呢個係新加坡政府有意對后港選民進行「懲罰」。
喺2011年新加坡大選前，李光耀對阿裕尼集選區嘅選民講：「如果你哋投畀反對黨，你哋呢度就會變成貧民區。」結果引起該選區選民反感，最終工人黨戰勝人民行動黨，贏得阿裕尼集選區嘅國會席位。

馬哈迪評論
2015年李光耀逝世後，馬來西亞前首相馬哈迪喺佢個Blog發表主題為「光耀與我」嘅文章，佢對李光耀逝世表示悲傷同哀悼，佢話佢成日同呢位新加坡老將交鋒，但係對國家嘅茁壯成長上高提供咗不分仇敵嘅意見，佢仲寫隨住李光耀嘅逝世，東盟喺冇李光耀同蘇哈托（第2任印尼總統）底下失去咗強勢領導。
2016年4月，喺李光耀逝世一周年，馬哈迪向媒體表示新加坡人必需珍惜李光耀嘅付出同犧牲，指佢係新加坡今日掂嘅重要關鍵。馬哈迪表示李光耀有責任將新加坡轉變成擁有世界級港口同航空樞紐嘅金融中心。佢話啲人全部需要記住呢啲成就，重表示李光耀嘅立場同馬來西亞嘅立場唔一樣。
李光軾

李光軾（韓文：이광식；1493年11月7號—1563年12月15號）係大朝鮮國軍人同政治人。字伯欽（백흠）。佢係平安道，忠淸道兵馬節度使，慶尙左道水軍節度使李之芳個仔，兵馬節度使李李戩老頭，朝鮮之亂時全羅道兵馬節道使李福男嘅曾祖父。
係江原道江陵人。佢喺1516年武科等第，後嚟做過宣傳官，兵曹佐郞，1523年世子翊衛司司禦等。1528年軍器寺僉正同30月後昇進，軍器寺副正，突然昇進論難後地方官發令，後嚟做過金海府使。以後甲山府使，1529年鐘城府使等任。
1543年任平安道兵馬節度使，1544年女眞族之邊方襲擊做掠奪，因爲朝鮮邊將的女眞族濫殺。佢係女眞族瑩域單身訪問，慰問後謝過同再發防止約束後回國。後爲女眞族的掠奪攻擊無存。
1546年兵曹參判，同年工曹參判，同年大明使臣入朝，還國後在任兵曹參判同1548年漢城府左尹，1555年倭寇之全羅道海安奇袭做邊將射殺，10鎭陷落同海邊放火做掠奪。佢出迅速倭寇討伐及兵亂平定。同年10月任全羅道兵馬節度使。
李克勤大樂隊

《李克勤大樂隊》係香港歌手李克勤嘅音樂專輯，2002年1月4日發行，共收錄五首全新歌曲同十一首精選歌曲。
李克勤大派對

《Let's Celebrate 李克勤大派對》係香港歌手李克勤嘅個人音樂專輯，2002年5月29號發行。
日式豬肉飯

日式豬肉飯，日文叫豚丼（Butadon），係日式嘅豬肉飯，主要用薄豬肉片、洋蔥絲同白飯，醬汁主要用到日式上湯、日式豉油同味醂整。
日式饅頭

日式饅頭係種日本和菓子甜品，外形似饅頭，外皮用小麥、米同蕎麥粉去整，入面包住甜餡，多數都用豆沙。
日惹

日惹（Yogyakarta）係印尼日惹特區首府，亦係爪哇島中南部城市，人口大約40萬。

氣候
日惹四季如夏，潮濕、多雨，屬於熱帶季風氣候。全年平均氣溫為26~27 ℃。
日托米爾州

日托米爾州（烏克蘭文：Житомирська область），係烏克蘭北部嘅一個州，首府日托米爾。
日循環

日循環係統稱因地球自轉而產生嘅啲論廿四隻鐘做一輪嘅節律模式。
氣候學入便，日循環係最基本嘅氣候變動模式，其中又論日温變動最受人熟悉。種循環可能接近正弦波，又或者包含有類似截斷式正弦波（歸因為熱頭嘅昇落）同埋晚黑熱弛豫（牛頓冷卻） 嘅部分。
自然條件嘅日循環都會引致啲類似嘅生物過程循環嘅產生，譬如話植物入便嘅光合作用 或者人類嘅抑鬱症。植物對環境變改嘅反應仲可能間接影响包括氮固定噉嘅根圈微生物嘅活動。
日心說

日心說，又叫地動說，係認為太陽係宇宙中心、地球繞住太陽轉嘅學說，同地心說相對。呢個學說由1543年哥白尼發佈嘅《天體運行論》本書提出，顛覆嗰時世人嘅觀念，最終被證明係啱嘅。
喺中世紀嘅歐洲地區，由於托勒密嘅地心說影響咗好多人，所以嗰時地心說喺嗰時話符合神權統治理論，邊個懷疑佢就係玩掂神靈，要罰得好重。雖然喺嗰時，日心說違背咗基督教義，但亦有好多撐「日心說」嘅仁人志士同撐「地心說」嘅黑暗神權鬥咗足足成個世紀，連1609年伽利略發明咗望遠鏡都唔例外直到1650年代開普勒將圓形軌道改成橢圓軌道之後，逐漸好多人支持日心說而拋棄地心說。期間亦試過將日心說支持者嘅伽利略收咗監，連好多伽利略出版啲書都一度列為禁止出版物直到1853年先至完全解禁。

理論體系
太陽係行星系統中心，冚唪唥行星圍住太陽轉。地球雖然係粒行星，但佢既似陀螺噉有自轉，又似其它行星噉圍住太陽轉。
林夏薇

林夏薇（Rosina Lam, Lin Xia Wei，1987年6月30號—）係香港電視劇同話劇女演員，無綫電視同邵氏兄弟旗下藝人。
林夏薇喺福建廈門出世，係藝人林峯嘅堂妹。佢2009年喺中央戲劇學院表演系本科畢業，之後成為香港話劇團全職演員。2011年同無綫電視簽約，喺2015同2016年憑《衝線》同《公公出宮》連續兩年攞到《星和無線電視大獎》「我最愛TVB女配角」獎。佢喺2018年同無綫合約到期，2019年簽約邵氏兄弟，近年再次重返無綫電視。
佢喺2021年憑《七公主》攞到無綫電視 《萬千星輝頒獎典禮》「最佳女主角」。
林士德體育館

林士德體育館，香港室內體育館之一，喺葵涌葵芳，興芳路一百七十六號，近興芳路遊樂場，英文叫Osman Ramju Sadick Memorial Sports Centre。行政上歸葵青區。設施有籃球場、排球場、羽毛球場、乒乓球檯、活動室、健身室、舞蹈室。
館一九八〇年十月二十七號開張。二〇一〇年三月三號到六月二十五號，個館翻新過。
館以林士德命名，舊時香港回教領袖。
林堡聯

林堡聯（英文：Limburg United）係比利時林堡省嘅職業籃球球會，依家打緊比利時職業籃球聯賽。
林士街天橋

林士街天橋（Rumsey Street Flyover），又叫干諾道中天橋（Connaught Road Central Flyover），係香港一條行車天橋，喺香港島上環一帶，喺正干諾道中近租庇利街交界以西一段嘅頂頭，橫跨林士街呢個主要路口，接駁干諾道西天橋。呢條天橋係4號幹線其中一段。

名
林士街天橋因為經過上環信德中心，小巴界俗稱做「信德橋」。

史
1980年代，為咗疏導中環日益擠塞嘅交通，政府由1986年開始起林士街天橋，1990年1月啟用。到1990年代後期，配合中環填海工程，林士街天橋東行增設咗民寶街出口，通去當時搬到新填海區嘅中環碼頭一帶，同埋第時中環及灣仔繞道入口。
為咗配合中環灣仔繞道西行接駁干諾道西天橋嘅工程，林士街天橋東行通去干諾道中嘅一段已經響2019年1月20號繞道通車後停用同拆走，東行車輛要改行民寶街出口離開林士街天橋。
林多玫

林多玫（韓文：임다미，英文：Dami Im，1988年10月17號—）係一位韓國裔嘅澳洲創作型女歌手。佢喺1988年10月17號喺韓國漢城（而家叫首爾）出世，9歲嗰年同屋企人移民咗澳洲。2010年，佢發行咗一張個人福音專輯《Dream》。2013年，林多玫參加咗澳洲嘅真人選秀節目「X音素」，最後贏咗冠軍，成為首位贏得呢個節目嘅亞裔歌手。佢贏咗冠軍之後，同澳洲索尼音樂簽咗唱片合約，被稱為「首位亞裔澳洲流行巨星」。
林多玫贏咗「X音素」之後，發行咗佢嘅冠軍單曲《Alive》，首個星期就登上澳洲單曲排行榜冠軍。之後佢推出咗一張同名錄音室專輯《Dami Im》，首個星期就奪得澳洲專輯排行榜冠軍，最終獲得澳洲唱片業協會嘅白金唱片認證。佢成為「X音素」嘅參賽者當中，首位贏咗冠軍單曲同冠軍專輯嘅歌手。林多玫嘅第三張專輯《Heart Beats》喺2014年推出，進入排行榜嘅前十位，其中兩隻單曲《Super Love》同埋《Gladiator》亦進入排行榜嘅前二十位。
2016年，林多玫代表澳洲參加咗喺瑞典斯德哥爾摩舉行嘅歐洲歌唱大賽，憑住歌曲《Sound of Silence》獲得咗當屆大賽嘅亞軍。佢亦係首位參加歐洲歌唱大賽嘅韓裔歌手。
響2023年9月到11月播映嘅第五季蒙面歌手，佢演出嘅『雪狐』就嬴咗冠軍。
林士街

林士街（英文：Rumsey Street）舊名霖士街，係香港上環一條馬路，由中港道同民光街交界開始，經過干諾道中同德輔道中，去到永樂街。街名係嚟自英治明期船政司林士。
李梓安

李梓安，香港親中派政治人，香港再出發大聯盟發起人之一。
李柷

907年，朱晃建立後梁王朝，取代大唐，李柷被降呢為濟陰王，第二年被朱晃毒死，謚號叫哀皇帝，但係史學家通常叫李柷做唐昭宣帝。
李根興

李根興（Edwin Lee，1975年1月22號—），香港親中派商人，「盛匯商機」嘅創辦人。

學歷
香港理工大學工商管理博士學位
美國南加州大學 (University of Southern California) 金融理學士學位及會計理碩士學位
另外，佢曾經喺哈佛大學商學院 (Harvard Business School) 完成修讀為期三年嘅東主/ 總裁管理課程。

家庭
佢老豆係李常盛。
李柱昇

李柱昇，係大韓民國嘅一個男藝人同埋演員。
李格魯

李格魯（2000年4月13號—）係大韓民國一個美裔女演員同埋歌手。
東平縣

東平係中國山東泰安一個縣，總面積1343平方公里，人口75萬。
東平東鳳路

東平東鳳路（粵拼：dung1 ping4 dung1 fung6 lou6）係中國廣東省廣州市嘅一條一般馬路，喺白雲區嘅東平嗰邊，成條馬路係東西走向。西邊從東鳳西路宋屋街嗰邊開始，一直向東去到東坑街嗰頭。呢條馬路分開咗東、西2條。

概要
全長1770米，闊8——11米，雙向2車道。

東平東鳳路嘅兩條道路，起點到終點
東平東鳳西路：從東鳳西路宋屋街嗰邊開始，一直去到東平中路同東平北路嘅交界嗰頭。
東平東鳳東路：從東平中路同東平北路嘅交界開始，一直去到東坑街嗰頭。

史
其實呢條馬路以前係冇名嘅，而「東鳳路」嘅名係喺2002年嗰陣，廣州市政府要求換新嘅路牌嗰陣先至改咗上去嘅。到咗2005年，由於廣州嗰度同一個區搞出咗至少2條馬路嘅重名問題，所以條馬路改咗名做「東平東鳳路」重一直到而家。

特色
而家呢條馬路兩邊都係鄉下嘅城中村地區，加上附近重有唔少嘅貨運場同工廠響度。
東平洲營地

東平洲營地，香港營地之一，專畀露營，喺東平洲，洲東南，近媽角嘴，近更樓石，英文叫Tung Ping Chau Campsite。屬船灣擴建部分郊野公園，行政上歸大埔區。營地屬小型，有營位少過二十。水源取自溪澗，季節性水源。歸漁農自然護理署管。
洲無車路，只得坐街渡再行路。署方設平洲環島郊遊徑，經營地。
地有涼亭歇下。飲食用得燒烤爐、檯櫈。着用得晾衫架。另有污水穴。廁所有，不過旱廁。
東平洲

東平洲（英文：Tung Ping Chau），係香港最東北嘅島，喺新界大鵬灣入面，同深圳大鵬半島（中文：大鵬半島）同南澳只係隔4公里，面積1.16平方公里，而家已經冇人長住，由大埔區管。
東平洲原名叫平洲，為咗避免同香港另一島坪洲搞亂而改名。平嘅原因係島上面一層層嘅頁岩。